Diari Oficial de la Generalitat Valenciana


Sumari del DOGV 7043, del 11-06-2013 (2013/5636)

Informació pública de dos resolucions de la Secretaria Autonòmica de Justícia, per les quals s'acorda la inscripció en el Registre de Fundacions de la Comunitat Valenciana, de la Fundación Huracán Valencia Club de Fútbol de la Comunitat Valenciana i Fundación para la Eficiencia Energética de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7043

Data del DOGV
:   11-06-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/5636


Organisme emissor
:   Conselleria de Governació i Justícia

Tipus de document
:   Anunci

Informació pública de dos resolucions de la Secretaria Autonòmica de Justícia, per les quals s'acorda la inscripció en el Registre de Fundacions de la Comunitat Valenciana, de la Fundación Huracán Valencia Club de Fútbol de la Comunitat Valenciana i Fundación para la Eficiencia Energética de la Comunitat Valenciana. [2013/5636]  
En compliment del que disposa l'article 29.h de la Llei 8/1998, de 9 de desembre de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol, en què s'establix com a funció específica del protectorat «donar publicitat a l'existència i activitats de les fundacions», s'indica el següent:  
  
  
Primer  
Per Resolució de 25 de febrer de 2013, del secretari autonòmic de Justícia de la Conselleria de Governació i Justícia, es va acordar inscriure, en el Registre de Fundacions de la Comunitat Valenciana, l'entitat denominada Fundación Huracán Valencia Club de Fútbol de la Comunitat Valenciana, amb el número 568V, i classificar-la amb el caràcter de cultural-esportiva, sota la tutela del protectorat que exercix la Generalitat Valenciana. El seu domicili radicarà al poliesportiu de Manises, avinguda dels Esports, s/n, Manises, València.  
D'acord amb l'article 7 dels seus estatuts, els fins de la Fundació són:  
a) Cooperar en l'àmbit social al compliment dels fins d'interés general d'Huracán Valencia Club de Fútbol, consistents a potenciar la pràctica del futbol en les seues distintes categories i edats i, amb caràcter general, la pràctica de tots els esports.   
b) Potenciar tots els aspectes culturals vinculats a l'esport, així com fomentar els valors inherents a la pràctica esportiva i a la seua promoció com un instrument educatiu susceptible de contribuir al desenrotllament integral de la personalitat dels que el practiquen, i també com un factor d'integració social en benefici dels que patixen qualsevol tipus de marginació.   
c) Recolzar el futbol base i de formació, que constituirà el planter de l'Huracán Valencia Club de Fútbol.  
d) Divulgar i difondre les activitats futbolístiques que duguen a terme els equips pertanyents a la disciplina de l'Huracán Valencia Club de Fútbol, els seus filials i les escoles col·laboradores.   
e) Recolzar el futbol i l'esport valencià i, de manera prioritària, el desenrotllat al municipi de Manises i la província de València.   
f) Col·laborar amb les administracions públiques en la promoció de l'esport en general i en la del futbol en particular.   
g) Qualsevol altra finalitat que, amb caràcter general, implique la materialització de l'esperit que informa la constitució de la Fundació.  
  
Per a la consecució dels fins que assenyala l'article anterior, la Fundación Huracán Valencia Club de Fútbol de la Comunitat Valenciana podrà portar a terme totes les actuacions conduents a estos i, en concret, sense que la relació tinga caràcter limitador, les següents:   
a) La creació i la concessió d'ajudes, beques i premis destinats a promoure les activitats futbolístiques i esportives, així com a fins de formació, estudi i investigació.   
b) La promoció, l'organització, la gestió i l'administració de congressos, cursos, seminaris, conferències, reunions, exposicions, jornades, col·loquis i altres activitats d'índole esportiva, social o cultural que es consideren d'interés per als fins fundacionals, així com participar-hi.   
c) Fomentar, coordinar i desenrotllar cursos, cursets, seminaris i programes tendents a la formació en matèria esportiva i futbolística.  
  
d) L'elaboració de treballs, estudis, informes o dictàmens relacionats amb els fins fundacionals.   
e) La publicació, l'edició i la difusió dels treballs o estudis sorgits tant de les seues pròpies activitats com d'altres alienes.   
f) Desenrotllar programes culturals, esportius i formatius que ajuden a la integració de sectors desfavorits o marginals.   
g) Construir, promocionar i gestionar museus, institucions culturals, sales d'exposicions, centres de reunió, arxius i biblioteques o instal·lacions que, de manera principal, es dediquen a activitats relacionades amb l'esport i, especialment, amb el futbol base.   
h) L'establiment de relacions, i la subscripció i el manteniment de convenis de col·laboració amb institucions, organismes o entitats nacionals i estrangeres, així com amb les administracions públiques.   
  
i) La busca de recursos econòmics, ajudes i subvencions per al desenrotllament dels fins que constituïxen l'objecte de la Fundació.   
  
j) I, en general, totes aquelles activitats que siguen d'interés per al desenrotllament, la promoció, el coneixement i la potenciació de les activitats esportivo-futbolístiques en tots els seus àmbits.  
D'acord amb l'article 10 dels seus estatuts, el destinatari bàsic de les activitats de la Fundación Huracán Valencia Club de Fútbol de la Comunitat Valenciana és la societat valenciana. La determinació dels beneficiaris concrets correspondrà al Patronat, segons els principis de mèrit i capacitat, així com a l'escassetat de mitjans, i es procurarà deferir les prestacions fundacionals als que despunten com a nous valors o als que ho hagen sigut en els àmbits d'activitat que cobrix la Fundació. S'actuarà sempre sobre la base de la imparcialitat, l'objectivitat, la igualtat i la no-discriminació a l'hora de determinar els beneficiaris de l'activitat fundacional.  
  
Segon  
Per Resolució de data 5 d'abril de 2013, del secretari autonòmic de Justícia de la Conselleria de Governació i Justícia, es va acordar inscriure, en el Registre de Fundacions de la Comunitat Valenciana, l'entitat denominada Fundación para la Eficiencia Energética de la Comunitat Valenciana, amb el número 107C, i classificar-la amb el caràcter de científica i mediambiental, sota la tutela del protectorat que exercix la Generalitat Valenciana. El seu domicili radicarà al carrer Lituània, núm. 10, Ciutat del Transport, Castelló de la Plana.  
D'acord amb l'article 7 dels seus estatuts, la Fundació té com a objecte impulsar l'actuació en el camp de l'eficiència energètica, tant en el que es referix a les energies convencionals com a les renovables i als sistemes mixtos d'un tipus o un altre d'energies que permeten un ús racional de les fonts d'energia capaç de compatibilitzar la satisfacció de les necessitats humanes immediates en matèria d'energia respecte al medi ambient i amb la preocupació pel benestar de les generacions presents i futures.  
Per a aconseguir el compliment dels seus fins, la Fundació durà a terme una sèrie d'activitats, sent les principals: el desenrotllament de sinergies i estratègies conjuntes d'innovació en les tecnologies energètiques basades en metodologies i instruments que permeten implementar a la ciutat de Castelló de la Plana en particular, i a la Comunitat Valenciana en general, els nous coneixements i avanços tecnològics. La realització de campanyes de divulgació i conscienciació dirigides a empresaris, treballadors, consumidors i usuaris en general, facilitant informació i intercanvi d'experiències sobre els progressos en matèria de tecnologies energètiques i el seu ús òptim. La Fundació promourà la trobada empresarial entre empreses proveïdores i receptores de servicis relacionats amb projectes d'eficiència energètica. La realització de cursos de formació i aprenentatge en matèria energètica. L'establiment de línies de treball amb entitats i institucions que donen suport a l'eficiència energètica i permeten el desenrotllament d'aplicacions en esta matèria. La realització d'un fòrum anual sobre l'energia. La busca de fons per a la inversió en projectes energètics. Per a l'execució de totes o una part de les activitats, la Fundació podrà establir convenis concrets de col·laboració amb altres entitats i institucions relacionades amb l'eficiència energètica.  
  
Seran beneficiaries les col·lectivitats genèriques i les entitats que perseguisquen fins semblants o anàlegs als perseguits per la Fundació i que s'han especificat en l'article 7 dels seus estatuts.  
  
València, 5 d'abril de 2013.- El secretari autonòmic de Justícia: Antonio Gastaldi Mateo.